เคยเรียนอยู่ต่างจังหวัดค่ะ แล้วไปตรวจผิว ผลลัพท์คือเป็นคนผิวแห้ง แต่ล่าสุดกลับมาอาศัยอยู่กรุงเทพ กลายเป็นคนมีความมันแถวt-zone รูขุมขนเริ่มกว้าง สิวช่วงจมูกเริ่มมี ทั้งที่สมัยอยู่ต่างจังหวัดไม่มีเลย เป็นไปได้มั้ยที่สภาพผิวจะเปลี่ยนตามสภาพอากาศและภูมิประเทศ และสมควรเปลี่ยนสกินแคร์ใหม่มั้ย
สวัสดีค่ะ สภาพผิวหรือปัญหาผิวสามารถเปลี่ยนไปได้ตามหลายปัจจัย ได้แก่- อายุ ส่วนใหญ่ในช่วงก่อนวัยรุ่น สภาพผิวมักเป็นผิวธรรมดา เมื่อเข้าสู่วัยรุ่นผิวมักจะกลายเป็นผิวมัน เมื่อเลยวันรุ่นแล้ว สภาพผิวิาจเป็นแบบไหนก็ได้ แต่เมื่อเข้าสู่วัยชรา มักจะกลายเป็นผิวแห้ง- ฤดูกาล สภาพอากาศมีผลต่อสภาพผิวได้เช่นกัน หากอากาศหนาวและแห้งมากย่อมทำให้เกิดผิวแห้ง- การเปลี่ยนแปลงของระดับฮอร์โมน รวมถึงการใช้ยาฮอร์โมนต่างๆ- สภาพอากาศ มลภาวะต่างๆ- การใช้ชีวิตต่างๆ เช่น ความเครียด อาหาร เป็นต้นดังนั้น หากสภาพผิวเปลี่ยนไป การเลือกใช้ผลิตภัณฑ์สำหรับผิวหน้า ก็ต้องเปลี่ยไปด้วยเช่นกันค่ะซึ่งหากผิวมีความมันและมองเห็นรูขุมขนได้ชัด ในบริเวณ ที-โซน (บริเวณหน้าผาก จมูก และคาง) และมักพบการเกิดสิวบริเวณนี้ ส่วนบริเวณแก้มมีผิวธรรมดา แสดงว่าเป็นผิวผสมค่ะสำหรับการดูแลผิวผสม จะต้องใช้ผลิตภัณฑ์ 2 แบบร่วมกันเพื่อดูแลผิวในแต่ละส่วนที่ไม่เหมือนกัน ในส่วนของบริเวณแก้มที่เป็นผิวธรรมดาหรือผิวแห้ง ก็ต้องใช้ผลิตภัณฑ์ที่เหมาะกับผิวธรรมดาหรือผิวแห้ง ส่วนบริเวณที-โซน ก็ต้องใช้ผลิตภัณฑ์ที่เหมาะกับผิวมันค่ะ